
Z A P I S N I K
7. sjednice Vijeća Mjesnog odbora Poljanice,

održane 13. prosinca 2021.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora.

Vijeće jednoglasno prihvaća tekst zapisnika 6. sjednice Vijeća, održane dana 24. studeni 2021.
Predsjednica predlaže dopunu dnevnog reda i to:

· Postavljanje dva rasvjetna stupa na lokaciju boćališta – Klin 19 ( kod vatrogasne postaje ) 
Vijeće jednoglasno prihvaća dopunu te utvrđuje:

D N E V N I   R E D
1. Prijedlog postupanja vezano za izgradnju stambene zgrade u blizini Osnovne škole Antuna Branka Šimića – donošenje zaključka;
2. Prijedlog sadnje stabala na području Mjesnog odbora Poljanice – donošenje zaključka;
3. Prijedlog čišćenja i uređivanja raslinja i žbunja na lokaciji između ulica 3. Poljanice i Krotovica – donošenje zaključka;
4. Prijedlog za formiranje/nadopunu zelenog otoka – davanje mišljenja; 

5. Postavljanje dva rasvjetna stupa na lokaciju boćališta – Klin 19 (kod vatrogasne postaje) – donošenje zaključka;
6. Pitanja, prijedlozi i obavijesti.

Ad 1. 
Prijedlog postupanja vezano za izgradnju stambene zgrade u blizini Osnovne škole Antuna Branka Šimića 
Predsjednica je upoznala članove Vijeća sa aktualnom situacijom izgradnje stambenih objekata na lokaciji ulice Krotovica, u neposrednoj blizini OŠ Antuna Branka Šimića. Ravnateljica škole gđa. Stanka Pupić obratila se pisanim putem svim nadležnim tijelima, pa tako i VMO Poljanice i Trnovčica, kako bi upozorila da je zbog građevinskih radova ugrožena sigurnost učenika, zaposlenika, a i svih ostalih prolaznika. Radi sigurnosti, te iznalaženja rješenja zatražila je hitan sastanak s predstavnicima Gradskog ureda za obrazovanje, Gradske četvrti Gornja Dubrava, Mjesnih odbora Trnovčica i Poljanice, te predstavnika ZET-a. Slijedom navedenog 
Vijeće jednoglasno donosi
ZAKLJUČAK
Podržava se prijedlog ravnateljice Osnovne škole Antuna Branka Šimića, gospođe Stanke Pupić da se održi žurni očevid sa nadležnim tijelima i službama na lokaciji Krotovica 15, radi razmatranja stanja sigurnosti učenika, roditelja, zaposlenika i ostalih prolaznika na predmetnoj lokaciji, te iznalaženja najpovoljnijeg rješenja i poduzimanja potrebnih mjera u skladu sa usvojenim sustavom sigurnosti prolaznika, prometa i okoline.
Ad 2. Prijedlog sadnje stabala na području Mjesnog odbora Poljanice
Na prijedlog potpredsjednice Vijeća, gospođe Jadranke Milivojević
Vijeće jednoglasno donosi

ZAKLJUČAK

Predlaže se sadnja stabala na sljedećim lokacijama;

a) V. Poljanice kod k.br. 24 – novo stablo, umjesto postojećeg, osušenog stabla LIPE 

b) Park Dijane Budisavljević – JELKA, SMREKA ili OMORIKA (za potrebe božićnog ukrašavanja)
Ad 3. Prijedlog čišćenja i uređivanja raslinja i žbunja na lokaciji između ulica 3. Poljanice i Krotovica 

Nakon terenskog izvida na navedenoj lokaciji, Vijeće jednoglasno donosi 

ZAKLJUČAK

Predlaže se čišćenje i uređivanje raslinja i žbunja između ulice III. Poljanice i ulice Krotovica (zapadna strana puta za školu), a radi sigurnosti prolaza i urednijeg izgleda. 
Ad 4. Prijedlog za formiranje/nadopunu zelenog otoka
Sukladno traženju na prijedlog Zagrebačkog holdinga d.o.o. Podružnica Čistoća

Vijeće jednoglasno donosi 
ZAKLJUČAK
I/ Predlaže se  nadopunu postojećeg  zelenog otoka na lokaciji Krotovica 15 spremnikom za plastiku.  

II/ Predlaže se uklanjanje spremnika za staklo i spremnika za papir na lokaciji V. Poljanice 2. 
Ad. 5.
 Postavljanje dva rasvjetna stupa na lokaciju boćališta – Klin 19 (kod vatrogasne postaje) 
Nakon terenskog izvida radi uređivanja boćališta na lokaciji Klin 19 (sukladno PMKA za 2022. godinu) 
Vijeće jednoglasno donosi

ZAKLJUČAK

Predlaže se postavljanje dva rasvjetna stupa na lokaciji Klin 19 (kod vatrogasne postaje), a za potrebe korisnika boćališta, budući su prilikom uređenja boćališta postojeći rasvjetni stupovi uklonjeni, a nakon uređenja nisu vraćeni.  
Ad 5. Pitanja, prijedlozi i obavijesti.

Predsjednica upoznaje članove Vijeća nakon obilaska područja MO Poljanice sa potpredsjednikom VGČ za MKA, gosp. Lukom Holjevcem i predstavnicom Zrinjevca, radi dogovora i plana uređenja područja MO iz Plana za 2022. godinu. Dogovoreno je uređenje šetnice uz potok Trnava, zapadna strana, uređenje vježbališta za odrasle i sportskog parka za djecu na lokaciji zelene površine kod III Poljanica, sjeverna strana, te uređenje boćališta sa zamjenom dotrajalih klupa i stolova na lokaciji Klin 19.
Vijećnici su također upoznati sa početkom radova na krajobraznom uređenju dvorišta mjesne samouprave, radove izvodi podružnica Zrinjevac i trajati će otprilike dva tjedna.
Dovršeno u 19,00 sati
KLASA:026-02/21-002/2241

URBROJ:251-06-11-513-21-2

U Zagrebu, 13. prosinca 2021.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
